# Comte d'Areny

El títol de comte d'Areny és un títol nobiliari català creat el 18 d'agost de 1707 per Carles VI del Sacre Imperi Romanogermànic, aleshores pretendent al tron d'Espanya en el context de la guerra de successió contra Felip V, a favor de Francesc d'Areny i de Queralt, II baró de Claret i capità de la Coronela de Barcelona.

## Història

El títol no va ser reconegut fins al tractat de pau de Viena de 1725, en què ambdós participants de la guerra de successió acordaren reconèixer els títols atorgats durant el conflicte. El primer comte ja havia mort, aleshores, i el títol caigué en l'oblit. El 2 d'octubre de 1953 el títol va ser revalidat per la via de la rehabilitació a favor de Paloma Montojo y de Icaza, filla de l'escriptora Carmen de Icaza y de León, VIII baronessa de Claret. L'actual titular és el seu fill, Pedro Alfonso Méndez de Vigo, germà de l'exministre Íñigo Méndez de Vigo.
La seva denominació correcta, segons Armand de Fluvià, seria la de comte de Gurp, d'on Francesc d'Areny era senyor.

## Comtes d'Areny

| | Titular | Període |
| Creació per l'arxiduc Carles d'Àustria |||
| I | Francesc d'Areny i de Queralt | 1707-? |
| Revalidació per Francisco Franco |||
| II | Paloma Montojo y de Icaza | 1953-2019 |
| III | Pedro Alfonso Méndez de Vigo y Montojo | 2020- |

## Història dels comtes d'Areny

* Francesc d'Areny i de Queralt, I comte d'Areny, II baró de Claret. Fill d'Emmanuel d'Areny i net de Francesc d'Areny i de Toralla, creat baró de Claret el 1654 per Felip IV. Heretà el títol del seu avi a la seva mort el 1689 degut a la mort prematura del seu pare. Fou senyor de Gurp de la Conca, Montrebei, Carrancui i Bernaui.

### Rehabilitat el 1953

* Paloma Montojo y de Icaza (morta el 18 de gener de 2019), II comtessa d'Areny. Filla de María Carmen de Icaza y de León, VIII baronessa de Claret.
       Casada amb Íñigo Méndez de Vigo y del Arco. Tingueren quatre fills: Íñigo, Beatriz, Pedro i Valeria. A la seva mort succeí, per ordre de 14 de juliol de 2020 i reial carta de successió de 4 de setembre del mateix any, el seu tercer fill:
* Pedro Alfonso Méndez de Vigo y Monyojo, III comte d'Areny.
       Casat amb Paz Puig de la Bellacasa, filla de José Joaquín Puig de la Bellacasa. Tenen tres fills: Pedro, Clara i Íñigo.

#### Actual titular.
## Referències

* ↑ Ramos Nogales, Rafael «El "Cancionero del Barón de Claret": fama de Lope de Vega y Calderón de la Barca en la Cataluña del siglo XVII». Estudi general: Revista de la Facultat de Lletres de la Universitat de Girona, 21, 2001, pàg. 363–380. ISSN: 0211-6030.
* 1 2 «Guía Oficial de Grandezas y Títulos del Reino» (en castellà). [Consulta: 3 maig 2024].
* ↑ Fluvià i Escorsa, Armand. Repertori de Grandeses, Títols i Corporacions nobiliàries de Catalunya IV. Catalunya: Difusió Publicacions i Vídeo, desembre 2018. ISBN 978-84-09-07191-3.
* 1 2 Fluvià Escorsa, Armand de «La qüestió del reconeixement dels títols nobiliaris atorgats pel Comte-Rei Carles III l'arxiduc». Armoria: revista d'informació, anàlisis i recerca de la genealogia i l'heràldica, així com també de la vexil·lologia, la sigil·lografia, la insigniària, la nobiliària i l'emblemàtica general, en l'àmbit geogràfic i cultural català, 1, 2012, pàg. 155–164. ISSN: 2696-0966.
* ↑ «Decreto de 2 de octubre de 1953 por el que se rehabilita sin perjuicio de tercero de mejor derecho, el título de Conde de Areny a favor de doña Paloma Montojo y de Icaza.». Boletín Oficial del Estado, 26-10-1953.
* ↑ Madrid, Jose. «El hermano del exministro Méndez de Vigo solicita el título nobiliario de su madre» (en castellà). El Confidencial, 05-03-2020. [Consulta: 3 maig 2024].
* ↑ «Genealogía de x Paloma Montojo y de Icaza» (en castellà). [Consulta: 3 maig 2024].
* ↑ «BOE-A-2020-8056 Orden JUS/648/2020, de 14 de julio, por la que se manda expedir, sin perjuicio de tercero de mejor derecho, Real Carta de Sucesión en el título de Conde de Areny a favor de don Pedro Alfonso Méndez de Vigo y Montojo.». [Consulta: 3 maig 2024].
* ↑ «Genealogía de x Pedro Alfonso Méndez de Vigo y Montojo» (en castellà). [Consulta: 3 maig 2024].